સ્થાનિક સુત્રો પાસેથી મળતી માહિતી અનુસાર 1 જુલાઈ 2018 નારોજ સોનગઢના ઘાંસિયામેઢા ગામની સીમ માંથી વહેતી તાપી નદી માંથી મોટાપાયે રેતી ખનન પ્રવૃત્તિ ચાલતી હોવાની માહિતીના આધારે આજરોજ તાપી-જિલ્લા કલેકટર એન.કે.ડામોર ની સુચના ના આધારે જુદાજુદા વિભાગનું તંત્ર કામે લાગ્યું છે,વ્યારા-પ્રાંત અધિકારી તુષારભાઈ જાની ની આગેવાનીમાં સંયુક્ત ઓપરેશન હાથ ધરવામાં આવ્યું છે.તંત્રની કાર્યવાહીથી ફફડી ઉઠેલા કેટલાક રેતી માફિયાઓ ભૂગર્ભમાં ઉતરી ગયા છે તો કેટલાક ટેલીફોનીક ભલામણ કરતા હોવાની વિગતો સામે આવી છે.રેતી ખનન સ્થળ પર સવાર થીજ દરોડા પાડવાની કાર્યવાહી શરુ કરી દેવામાં આવી છે.તાપી નદી કિનારે પોલીસ બંદોબસ્ત સાથે એકાએક પહોંચેલા અધિકારીઓએ સ્થળ પર પહોંચી કામગરી શરુ કરી હોવાનું જાણવા મળ્યું છે.રેતી કાઢવા માટે ઉપયોગમાં લેવાતી તમામ સાધન,સામગ્રી સહિતનો મુદ્દામાલ સીઝ કરવામાં આવ્યો છે. અગાઉ એસીબી વિભાગને મળેલ ફરિયાદના આધારે સોનગઢના ઘાસીયામેઢા ગામ પાસે ૧૩મી જુન નારોજ સરપ્રાઈઝ ચેકિંગ હાથ ધર્યું હતું.જેમાં વડોદરા અને સુરત સહિત એસીબી વિભાગે ટીમ તૈયાર કરી ગુપ્તરાહે રેતી ખનન સ્થળે ચેકિંગ શરુ કર્યું હતું.તાપી નદી માંથી ગેરકાયદેસર રીતે રેતી ખનન કરવા માટે નાની મોટી હોડીઓ,આશરે ૨૦થી વધુ,મશીનરી,લોખંડ/ફાયબરના પાઈપ,રેતી ચાળવા માટેના મોટા ચારણા,રેતી વહન કરવા માટે ડમ્પરો/ટ્રક આશરે ૭૦ થી ૮૦,જેસીબી મશીન આશરે ૧૮ થી ૨૦ વિગેરે,આશરે ૧૫૦ થી ૨૦૦ જેટલા માણસો ગેરકાયદેસર રેતી ખનન કરતા એસીબી દ્વારા કરવામાં આવેલ વિડીયોગ્રાફી માં કેદ થઇ ગયા હતા.તેમ છતાં કેટલાક લોકો દ્વારા ગેરકાયદેસર રીતે રેતી ખનન પ્રવૃત્તિ ચાલુ કરવામાં આવી હતી.